
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 256 


28 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός του υπογείου της βόρειας Πτέρυγας 


Ι.Μ. Αγίας Θεοδώρας Θεσ/νίκης ως αρχαιολογικού 

χώρου. 1 

Τροποποίηση της Ε.Σ. 6482/90 (ΦΕΚ 440/τ.Β'/90) Συ¬ 
στατικής πράξης της Σχολικής Επιτροπής του 1 ου 

Γυμνασίου Πρέβεζας. 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Πολιτιστικός 
Οργανισμός Δήμου Αγίου Νικολάου (Π.Ο.Δ.Α.Ν.).. 3 

Έγκριση του ΟΈ.Υ. του Ν.Π. με την επωνυμία «Δημο¬ 
τικός Αθλητικός Οργανισμός Λιβαδειάς» στο Ν. 
Βοιωτίας. 4 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/ Β1/Φ34/ΚΗΡ/4356/110 (1) 

Χαρακτηρισμός του υπογείου της βόρειας Πτέρυγας Ι.Μ. 
Αγίας Θεοδώρας Θεσ/νίκης ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση αρ¬ 
μοδιοτήτων Υπουργού και δικαιώματος υπογραφής «Με 


Εντολή Υπουργού» στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2. Το άρθρο 52 του Κ.Ν. 5351/32 «Περί Αρχαιοτήτων». 

3. Την ΥΠΠΟ/ΑΡΧ/Β1/Φ34/3397/1162/21.7.1999 ΑΠΟ¬ 
ΦΑΣΗ 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε στην 298/20.12.2001. 

Χαρακτηρίζουμε, ως αρχαιολογικό χώρο, τα ερείπια της 
βασιλικής, παλαιού καθολικού της Μονής της Αγίας Θεο¬ 
δώρας με το αγιασμό της, που βρίσκονται στο υπόγειο 
της βόρειας πτέρυγας του νεότερου συγκροτήματος της 
ομώνυμης μονής, στην οδό Ερμού 34 στη Θεσσαλονίκη, 
όπως αυτό εμφαίνεται στο συνημμένο τοπογραφικό διά¬ 
γραμμα. 

Πρόκειται για ερείπια ναού βυζαντινού στονπυρήνατου 
με μεταβυζαντινές επεμβάσεις, που σχετίζονται με τη λα¬ 
τρεία της μυροβλύτισσας Αγίας Θεοδώρας και έχουν ιδι¬ 
αίτερη σημασία για την ιστορία και τη θρησκευτική ζωή 
της Θεσσαλονίκης. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

Αριθ. 349 (2) 

Τροποποίηση της Ε.Σ. 6482/90 (ΦΕΚ 440/τ.Β'/90) Συστα¬ 
τικής πράξης της Σχολικής Επιτροπής του 1 ου Γυμνα- 
σίου Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

2. Τη Δ4/420/29.8.2001 Υπουργική Απόφαση που δημο¬ 
σιεύτηκε στο ΦΕΚ 1131/τ. Β' και σύμφωνα με την οποία, 
ιδρύθηκε το Εσπερινό Γυμνάσιο Πρέβεζας. 

3. Τις διατάξειςτου άρθρου 16του Ν. 2539/97. 

4. Την 1699/2.8.98 απόφαση του Γεν. Γραμματέα Περι¬ 
φέρειας Ηπείρου «περί τοποθέτησης Πρ/νων Δ/νσεων 
Περιφέρειας Ηπείρου». 

5. Την 2100/30.7.1998 απόφαση του Γεν. Γραμματέα 
Περιφέρειας Ηπείρου «περί τοποθέτησης Πρ/νων οργα¬ 
νικών μονάδων - τμημάτων των Δ/νσεων Περιφέρειας 
Ηπείρου». 

6. Την 20921/19.9.2001 (ΦΕΚ 1271/τ.Β'/2001) απόφαση 
του Γ εν. Γ ραμματέα Περιφέρειας Ηπείρου «περί μεταβίβα¬ 
σης αρμοδιοτήτων και παροχή εξουσιοδότησης υπογρα¬ 
φής αποφάσεων, εγγράφων κλπ. «Με εντολή Γενικού 
Γ ραμματέα Περιφέρειας» στο Γενικό Δ/ντή, στο Δ/ντή και 
στους Πρ/νουςτωνΤμημάτωντηςΔ/νσηςΤοπ. Αυτ/σης και 
Διοίκησης των Νομών, εκτός της έδρας της Περιφέρειας». 

7. Την 380//2001 απόφαση του Δημοτικού Συμβουλίου 
Ζαλόγγου, περί τροποποιήσεως της Ε.Σ. 6482/90 (ΦΕΚ 
444/90 τ. Β') Συστατικής Πράξης της Σχολικής Επιτροπής, 
του 1ου Γυμνασίου Πρέβεζας», αποφασίζουμε: 

1. Τροποποιούμε εν μέρει, τη Συστατική πράξη, Ε.Σ. 
6482/90 (ΦΕΚ 444/90 τ. Β') της «Σχολικής Επιτροπής, του 
1ου Γυμνασίου Πρέβεζας» αντικαθιστώντας την πρώτη 
και τρίτη παράγραφο ως εξής: από «Σχολική Επιτροπή 
1 ου Γ υμνασίου Πρέβεζας», σε «Σχολική Επιτροπή 1 ου Γυ¬ 
μνασίου και Εσπερινού Γ υμνασίου Πρέβεζας». 

2. Το Νομικό Πρόσωπο που συνίσταται με την επωνυμία 
«Σχολική Επιτροπή 1ου Γ υμνασίου και Εσπερινού Γ υμνα¬ 
σίου Πρέβεζας», θα διοικείται από 7/μελές Διοικητικό 
Συμβούλιο, τα μέλη του οποίου, μαζί με τους αναπληρω¬ 
τές τους, θα ορίζονται με απόφαση του Δημοτικού Συμ¬ 
βουλίου και θα αποτελείται από: 

α) Τον εκάστοτε Δήμαρχο ή άλλο μέλος του διοικητικού 
Συμβουλίου αιρετό ή μη, που ορίζεται από το Δήμαρχο, 
ως πρόεδρο. 

β) Τους εκάστοτε Διευθυντές των δύο σχολείων. 

γ) Εκπροσώπους των συλλόγων γονέων και κηδεμόνων 
και εάν δεν υπάρχει σύλλογος, ένα γονέα μαθητή. 

δ) Εκπροσώπουςτωνμαθητικώνκοινοτήτωντων σχολείων. 

ε) Ένα δημότη ή κάτοικο του Δήμου Πρέβεζας. 

Ως προς τα λοιπά ισχύει η Ε.Σ. 6482/12.06.1990 από¬ 
φαση. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 31 Ιανουάριου 2002 

Με εντολή Γ ενικού Γ ραμματέα Περιφέρειας 
Η Αναπληρ/τριαΔ/ντρια 
Μ. ΠΙΠΙΛΙΔΟΥ 


Αριθ. 98 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου με την επωνυμία «Πολιτιστικός Οργα¬ 
νισμός Δήμου Αγίου Νικολάου (Π.Ο.Δ.Α.Ν.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξειςτου άρθρου 12τουΝ. 1188/81 όπωςαντι- 
καταστάθηκε μετο άρθρο 26του Ν. 1832/89 (Φ.Ε.Κ. 54/τ.Α') 
και το άρθρο 8 παρ. 5 του Ν. 2307/95 (Φ.Ε.Κ. 113/τ. Α'). 

2. Τις διατάξεις των άρθρων 26 όπως τροποποιήθηκε με 
το άρθρο 9 του Ν. 2503/1997 και το άρθρο 12 του Ν. 
2880/2001, 198 και203τουΔ.Κ.Κ. (Π.Δ. 410/95). 

3. Την 5972/13.8.1998 απόφαση του Γενικού Γραμμα¬ 
τέα Περιφέρειας Κρήτης «Ορισμός Εισηγητών και μετα¬ 
βίβαση εξουσίας υπογραφής “Με Εντολή Γενικού Γραμ¬ 
ματέα” αποφάσεων, εγγράφων, και άλλων πράξεων στον 
Γενικό Διευθυντή, στους Προϊσταμένους Διευθύνσεων 
και Προϊσταμένους Τμημάτων και Γ ραφείων των Υπηρε¬ 
σιών της Περιφέρειας». 

4. Την 55/2001 απόφαση του Διοικητικού Συμβουλίου του 
Ν.Π. «Πολιτιστικός Οργανισμός Δήμου Αγίου Νικολάου» με 
την οποία ψηφίζεται ο Ο.Ε.Υ. του Δημοτικού Νομικού Προ¬ 
σώπου καθώς και την 638/2001 απόφαση του Δημοτικού 
Συμβουλίου Δήμου Αγίου Νικολάου με την οποία παρέχε¬ 
ται σύμφωνη γνώμη στην ψήφιση του Ο.Ε.Υ. του Ν.Π. 

5. Την 47/30.11.2001 γνωμοδότηση του Υπηρεσιακού 
Συμβουλίουτου άρθρου 8του Ν. 2307/95 με την οποία γνω- 
μοδοτεί ομόφωνα υπέρ της έγκρισης της 55/2001 απόφα¬ 
σης του Δ/κού Σ/λίου του Πολιτιστικού Οργανισμού Δήμου 
Αγίου Νικολάου με την οποία ψηφίζεται ο Ο.Ε.Υ. του εν λό¬ 
γω Δημοτικού Νομικού Προσώπου, αποφασίζουμε: 

Εγκρίνουμε την 55/2001 απόφαση του Διοικητικού Συμ¬ 
βουλίουτου Ν.Π. «Πολιτιστικός Οργανισμός Δήμου Αγίου 
Νικολάου» με την οποία ψηφίζεται ο νέος Ο.Ε.Υ. του Νο¬ 
μικού Προσώπου και συγκεκριμένα: 

Άρθρο Ιο 

Η διάρθρωση του Πολιτιστικού Οργανισμού Δήμου Αγίου 
Νικολάου γίνεται σε Τ μήματα και Γ ραφεία ως παρακάτω : 

Α) ΤΜΗΜΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗ¬ 
ΡΙΞΗΣ 

Στο παραπάνω τμήμα υπάγονται τα παρακάτω γραφεία: 

1. Γ ραφείο Βιβλιοθήκης 

2. Γ ραφείο Φιλαρμονικής 

3. Γ ραφείο Γ ραμματείας και Λογιστηρίου 

4. Γ ραφείο Πολιτιστικών δραστηριοτήτων. 

Στα παραπάνω γραφεία προτείνεται το παρακάτω προ¬ 
σωπικό : 

ΓΡΑΦΕΙΟ ΒΙΒΛΙΟΘΗΚΗΣ 
Μία (1) θέση κλάδου ΤΕ βιβλιοθηκονόμου 
Μία (1) θέση κλάδου ΔΕ Διοικητικού 
ΓΡΑΦΕΙΟ ΦΙΛΑΡΜΟΝΙΚΗΣ 
Μία (1) θέση κλάδου ΔΕ Διοικητικού 
ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΛΟΓΙΣΤΗΡΙΟΥ 
Μία (1) θέση κλάδου ΤΕ Διοικητικού - Λογιστικού 
Μία (1) θέση κλάδου ΔΕ Διοικητικού 
Μία (1) θέση κλάδου ΔΕ Ηλεκτρολόγων 
ΓΡΑΦΕΙΟ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
Μία (1) θέση κλάδου ΤΕ Διοίκησης Μονάδων Τοπικής 
Αυτοδιοίκησης 

Μια (1) θέση κλάδου ΥΕ κλητήρα γενικών καθηκόντων 
Μια (1) θέση κλάδου ΔΕ ξυλουργών 
Άρθρο 2ο 

ΔΙΑΡΘΡΩΣΗ -ΔΙΑΒΑΘΜΙΣΗ ΘΕΣΕΩΝ ΠΡΟΣΩΠΙΚΟΥ 
Οι θέσεις του προσωπικού του Οργανισμού διαρθρώ¬ 
νονται και διαβαθμίζονται ως κάτωθι: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α) ΜΟΝΙΜΟ ΠΡΟΣΩΠΙΚΟ 

Τρεις (3) θέσεις κλάδου ΔΕ Διοικητικού με βαθμό Δ - Α 
Μία (1) θέση κλάδου ΤΕ Διοικητικού Λογιστικού με βαθ- 
μόΔ-Α 

Μία (1) θέση κλάδου ΤΕ Διοίκησης Μονάδων Τοπικής 
Αυτόδ/σης με βαθμό Δ - Α 

Μία (1) θέση κλάδου ΤΕ βιβλιοθηκονόμου με βαθμό Δ - Α 
Μία(1) θέση κλάδου ΥΕ κλητήρα-γενικών καθηκόντων 
με βαθμό Ε - Β 

Μία (1) θέση κλάδου ΔΕ ηλεκτρολόγων με βαθμό Δ - Α 
Μία (1) θέση κλάδου ΔΕ ξυλουργών με βαθμό Δ- Α 
Β) ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ (Ν. 2503/97) 

Τέσσερις (4) θέσεις εργατών 
Μία (1) θέση Ηλεκτρολόγου 
Μία (1) θέση ξυλουργού 

Άρθρο 3ο 

ΕΠΙΛΟΓΗ ΠΡΟΪΣΤΑΜΕΝΟΥ 

Ο προϊστάμενος του Τμήματος Διοικητικής και Οικονομικής 
υποστήριξηςτοποθετείται με απόφασητουΠροέδρουτου Δι¬ 
οικητικού Συμβουλίου σύμφωνα με τις κείμενες διατάξεις. 

Στις Διοικητικές ενότητες των υπηρεσιών του Πολιτιστι¬ 
κού Οργανισμού Δήμου Αγίου Νικολάου προ'ίστανται μό¬ 
νιμοι υπάλληλοι των παρακάτω κλάδων: 

α) ΤΜΗΜΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΟΣΤΗ¬ 
ΡΙΞΗΣ 

Στο παραπάνω Τμήμα επιλέγονται υπάλληλοι του κλά¬ 
δου ΤΕ βιβλιοθηκονόμων ή ΤΕ Διοικητικού - Λογιστικού ή 
ΤΕ Διοίκησης Μονάδων Τοπικής Αυτοδιοίκησης και ελλεί¬ 
ψει αυτών υπάλληλοι του κλάδου ΔΕ Διοικητικού . 

Οι αρμοδιότητες και το αντικείμενο εργασίας του Τμή¬ 
ματος και των γραφείων που αναφέρονται στο άρθρο 1 εί¬ 
ναι οι κατωτέρω: 

Α. ΠΡΟΪΣΤΑΜΕΝΟΣ ΤΜΗΜΑΤΟΣ 
Ο Προϊστάμενος τμήματος του Π.Ο.Δ.Α.Ν. προΐσταται, 
εποπτεύει και ελέγχει την λειτουργία όλων των υπηρεσιών 
του Οργανισμού. Ασκείτο από το Νόμο ή από εξουσιοδό¬ 
τηση καθήκοντα που του ανατίθενται από τον Πρόεδρο ή 
το Διοικητικό Συμβούλιο και παρέχει οδηγίες για ζητήμα¬ 
τα γενικής υπηρεσιακής φύσεως . Εισηγείται στον Πρόε¬ 
δρο του Διοικητικού Συμβουλίου τη λήψη κάθε μέτρου που 
κρίνεται απαραίτητο για την καλή και ομαλή λειτουργία 
των υπηρεσιών. Παραλαμβάνει αποσφραγίζει και χαρα¬ 
κτηρίζει δια μονογραφής την αλληλογραφία και την διαβι¬ 
βάζει δια του πρωτοκόλλου στα διάφορα γραφεία. 

Μονογραφείτο έγγραφατου Π.Ο.Δ.Α.Ν., τα χρηματικά 
εντάλματα, τις μισθολογικές καταστάσεις όπως και κάθε 
γραπτή ενέργεια του Οργανισμού πριν τα υπογράψει ο 
Πρόεδρος του Διοικητικού Συμβουλίου. 

Παρακολουθεί τη νομοθεσία και νομολογία που ενδιαφέ¬ 
ρει τον Π.Ο.Δ.Α.Ν. και ενημερώνει σχετικά τις υπηρεσίες. 
Τηρεί το εμπιστευτικό πρωτόκολλο εφόσον τούτο δεν τη¬ 
ρείται από τον Πρόεδρο . Ελέγχει το βιβλίο περιουσίας και 
διαχείρισης υλικού και άλατα βιβλία του Οργανισμού. 

Συντάσσει σε συνεργασία με τον Πρόεδρο την ημερήσια 
διάταξη συνεδριάσεωντου Δ.Σ.. Εισηγείται μαζί με το γρα¬ 
φείο Πολιτιστικών Δραστηριοτήτων στο Δ.Σ. του 
Π.Ο.Δ.Α.Ν. τις διάφορες εκδηλώσεις και τα Πολιτιστικά 
προγράμματα που θα γίνουν στον Άγιο Νικόλαο , δίδει κά¬ 
θε δυνατή βοήθεια για την αρτιότερη οργάνωση και απο¬ 
δοτικότερη παρουσίαση των εκδηλώσεων και μπορεί ύστε¬ 
ρα από συνεννόηση με τον Πρόεδρο να αναπτύσσει τις 
απαραίτητες πρωτοβουλίες. Ενημερώνει γραπτά και προ¬ 
φορικά το Δ.Σ. για τα αποτελέσματα των Πολιτιστικών εκ¬ 
δηλώσεων και γενικά για την λειτουργία του Οργανισμού. 
Εφαρμόζει το πειθαρχικό δίκαιο παρακολουθεί τη λει¬ 


τουργία των γραφείων του Οργανισμού ενημερώνοντας 
το Δ.Σ. για τις υποχρεώσεις και τα καθήκοντα του προσω¬ 
πικού όπως ορίζονται από τις διατάξεις που διέπουν τους 
ΟΤΑ και δεν περιλαμβάνονται στον παρόντα Ο.Ε.Υ. Επι¬ 
κυρώνει κάθε έγγραφο του Οργανισμού. 

Β) Γραφείο Βιβλιοθήκης 

Το γραφείο αυτό φροντίζει για την καταγραφή και ταξι¬ 
νόμηση των βιβλίωνπου εισέρχονται από αγορά ή δωρεά. 
Τηρεί καρτέλες για τον δανεισμό των βιβλίων και ορίζει 
την ημερομηνία επιστροφής τους. Γ ενικά είναι υπεύθυνο 
για την καλή λειτουργία της Βιβλιοθήκης 

Γ) Γ ραφείο Φιλαρμονικής 

Φροντίζει για την συντήρηση των μουσικών οργάνων και 
στολών. 

Μεριμνά για την ομαλή διεξαγωγή των εκδηλώσεων που 
πραγματοποιεί η Φιλαρμονική και γενικά είναι υπεύθυνο 
για την καλή λειτουργία της Φιλαρμονικής. 

Δ) Γ ραφείο Γ ραμματείας και Λογιστηρίου 

Το γραφείο αυτό φροντίζει για την εφαρμογή όλων των 
Νόμων που αφορούν τους τακτικούς υπαλλήλους , το με 
σχέση εργασίας ιδιωτικού δικαίου προσωπικό και ασκεί 
τις αρμοδιότητες που απορρέουν από τον Κώδικα Κατα¬ 
στάσεων Δημοτικών και Κοινοτικών υπαλλήλων. 

1. Τηρείτο μητρώα ατομικούς φακέλους και ευρετήρια 
του πάσης φύσεως προσωπικού του Π.Ο.Δ.Α.Ν. 

2. Συντάσσει κατά Νόμο τους πίνακες αρχαιότητας των 
υπαλλήλων. 

3. Παρακολουθεί και συντάσσει τις σχετικές αποφάσεις 
για τις μεταβολές του τακτικού και με σχέση εργασίας 
ιδιωτικού δικαίου προσωπικού (πρόσληψη - τοποθέτηση - 
διαγραφή - προσμέτρηση υπηρεσίας - ασθένειες - άδειες 
- αποζημιώσεις) ενημερώνοντας σχετικά το γραφείο Δι¬ 
οικητικής και Οικονομικής υποστήριξης και τηρεί το βι¬ 
βλίο αποφάσεων του Προέδρου. 

4. Ασχολείται με την μελέτη και εφαρμογή των Νόμων 
των Συλλογικών Συμβάσεων που αφορούν μισθοδοσίες 
προσωπικού και δίδει κάθε αναγκαία πληροφορία. 

5. Σε συνεργασία με τον Προϊστάμενο τμήματος συμ- 
βάλει στον καταρτισμό της ημερήσιας διάταξης των συ¬ 
νεδριάσεων του Δ.Σ. και η κοινοποίησή της γίνεται σύμ¬ 
φωνα με τις ισχύουσες διατάξεις. 

6. Τηρεί τα πρακτικά των συνεδριάσεωντου Δ.Σ. και τα 
καταχωρεί στο επίσημο βιβλίο πρακτικών τηρώντας σχε¬ 
τικό ευρετήριο. 

7. Μεριμνά για την υποβολή και έγκριση των λαμβανο- 
μένων αποφάσεων στην αρμόδια Διοικητική Αρχή. 

8. Μεταβιβάζει στις αρμόδιες υπηρεσίεςτου Π.Ο.Δ.Α.Ν. 
τα θέματα που αποφασίζει το Δ.Σ. για επεξεργασία και ει¬ 
σήγηση και επίσης διαβιβάζει τις αποφάσεις που λαμβά- 
νονται στα αρμόδια τμήματα για ενέργεια. 

9. Τηρεί τα βιβλία παρουσίας του προσωπικού 

10. Επιμελείται της παραλαβής του χαρακτηρισμού 
πρωτοκόλλησης ευρετηρίασης και συσχέτισης όλων των 
εισερχομένων εγγράφων καθώς και της τήρησης των 
πρωτοτύπων στο αρχείο. 

11. Φροντίζει να τηρείτο αρχείο του Π.Ο.Δ.Α.Ν. και υπο¬ 
βάλλει προτάσεις για την καταστροφή όσων εγγράφων 
κρίνονται άχρηστα. 

12. Ασχολείται με την διεκπεραίωση γενικά των εισερ¬ 
χομένων και εξερχόμενων εγγράφων. 

13. Διεκπεραιώνει αυθημερόντηνεισερχόμενη καιεξερ- 
χόμενη αλληλογραφία και φροντίζει για την δακτυλογρά¬ 
φηση και παραβολή της αλληλογραφίας του Π.Ο.Δ.Α.Ν. 

14. Τηρεί τα λογιστικά διαχειριστικά και λοιπά βοηθητι¬ 
κά βιβλία που καθορίζουν οι διατάξεις για την οικονομική 
διοίκηση και το Λογιστικό των Δήμων και Κοινοτήτων. 

15. Παρακολουθεί τις πιστώσεις του προϋπολογισμού 
εσόδων και εξόδων και εισηγείται για την ενίσχυση η μεί¬ 
ωση των πιστώσεων ανάλογα με τα αποτελέσματα. 

16. Εφαρμόζειτις διατάξεις για την οικονομική διοίκηση 
και το λογιστικό των Δήμων και Κοινοτήτων. 

17. Ασχολείται με τη μελέτη και εφαρμογή των συλλογι¬ 
κών συμβάσεων εργασίας και συντάσσει τις σχετικές μι- 
σθοδοτικές καταστάσεις και λοιπά δικαιολογητικά που 
αφορούν την μισθοδοσία. 

18. Καταρτίζει σε συνεργασία με τον Πρόεδρο και τον 
προϊστάμενο τμήματος τον προϋπ/σμό και απολογισμό 
εσόδων, εξόδων και τις σχετικές εκθέσεις. 

19. Παρακολουθεί γενικά την πορεία εκτέλεσης του 
προϋπ/σμού εσόδων - εξόδων εισηγείται την αναμόρφω¬ 
ση αυτού εκτελεί κάθε εργασία που αφορά θέματα προ- 
ύπ/σμού - απολογισμού .συγκεντρώνει,ελέγχει και κατα¬ 
χωρεί στα οικεία λογιστικά βιβλία τα αποτελέσματα της 
εκτέλεσης του προϋπ/σμού. 

20. Τηρεί ειδικό αρχείο προϋπ/σμών και απολογισμών 
του Οργανισμού σε όλες τις σχετικές αποφάσεις , εγκρί¬ 
σεις, κ.λ.π. και συγκεντρώνει στατιστικές πληροφορίες 
χρήσιμες για τις προβλέψεις του προϋπ/σμού. 

21. Εκδίδει και προσυπογράφει τα χρηματικά εντάλμα¬ 
τα πληρωμής και τα βεβαιωτικά εισπράξεως τα οποία 
αφού υπογραφούν από τον Προϊστάμενο τμήματος και 
τον Πρόεδρο του Οργανισμού αποστέλλονται στον Ταμία 
για την πληρωμή των δικαιούχων. 

22. Επιμελείταιτης εκκαθάρισης και εντολής πληρωμής 
κάθε δαπάνης και ελέγχει τα δικαιολογητικά κάθε δαπά¬ 
νης και φροντίζει για την συγκέντρωση των δικαιολογητι- 
κών που απαιτούνται για κάθε δαπάνη σύμφωνα με τις 
διατάξεις που ισχύουν. 

23. Επιμελείται σε συνεργασία με τον Δημοτικό Ταμία ο 
οποίος εκτελεί την ταμιακή υπηρεσία του Οργανισμού , 
για την πληρωμή των ενταλμάτων και ειδικά τις δαπάνες 
που αφορούν μισθοδοσία και αμοιβές καλλιτεχνών , συ¬ 
γκροτημάτων κ.λ.π. 

24. Σε συνεργασία με το τμήμα πολιτιστικών εκδηλώσε¬ 
ων συντάσσουν τις εισηγήσεις για τις αμοιβές και τα έξο¬ 
δα κάθε εκδήλωσης. 

25. Εκτελεί κάθε εργασία που αφορά την Λογιστική και 
διαχείριση του Οργανισμού. 

26. Ενεργεί κάθε προμήθεια που αφορά τον Οργανισμό 
, σύμφωνα με τις διατάξεις διατάγματα και νόμους, προ¬ 
συπογράφοντας μαζί με τον προϊστάμενο τμήματος τις 
σχετικές εντολές. 

27. Εισηγείται την εκποίηση ή καταστροφή του άχρη¬ 
στου υλικού. 

28. Παραλαμβάνει και ελέγχει τα είδη που προμηθεύε¬ 
ται ο Οργανισμός από τις διάφορες επιτροπές συντάσ- 
σοντας τα πρωτόκολλα παραλαβής και τα διαθέτει στα 
τμήματα που έχουν ανάγκη των υλικών. 

29. Τηρεί και ενημερώνει το βιβλίο περιουσίας και δια¬ 
χείρισης υλικού. 

Ε) Γραφείο πολιτιστικών δραστηριοτήτων 

1. Σε συνεργασία με τον Προϊστάμενο τμήματος επε¬ 
ξεργάζεται τις προτάσεις που έρχονται στον Οργανισμό 
και εισηγούνται στο Δ.Σ τα θέματα που αφορούν τις πό¬ 
σης φύσεως πολιτιστικές εκδηλώσεις. 

2. Φροντίζει για την εξεύρεση και προετοιμασία των κα¬ 
τάλληλων χώρων για τις εκδηλώσεις (φωτισμός - προσω¬ 
πικό - καθαριότητα κ.λ.π.). 

3. Επιμελείται της όλης οργάνωσης και της γνωστοποί¬ 
ησης των εκδηλώσεων στο κοινό και στους επισκέπτες 
της πόλης. 


4. Επιμελείται για το κλείσιμο των ταξιδιωτικών εισιτη¬ 
ρίων (αεροπορικά - ακτοπλοϊκά) και ξενοδοχείων σε συ¬ 
νεργασία με τα συγκροτήματα ή με μεμονωμένους καλλι¬ 
τέχνες. 

5. Επιμελείται για τη θεώρηση των εισιτηρίων την πλη¬ 
ρωμή των καλλιτεχνών και την απόδοση των εισπράξεων 
στο ταμείο του Οργανισμού. 

6. Για κάθε εκδήλωση τηρεί ειδικό φάκελο που περιέχει 
τα σχετικά για την εκδήλωση (αλληλογραφία, εισιτήρια, 
κριτικές, αφίσες κ.λ.π.). 

7. Τηρεί βιβλίο στο οποίο γράφεται το είδος της εκδή¬ 
λωσης ο χώρος που έγινε. Τα εισιτήρια που διατέθηκαν 
(εισπράξεις) ο αριθμός των θεατών, η οικονομική Δαπάνη 
και ότι άλλο στοιχείο κρίνεται απαραίτητο. 

8. Παρακολουθεί τις εκδηλώσεις και φροντίζει για κάθε 
λεπτομέρεια που θα παρουσιαστεί. 

9. Αντιμετωπίζει προβλήματα που σχετίζονται με τις εκ¬ 
δηλώσεις (προσκλήσεις, Φιλοξενίες κ.λ.π.). 

10. Συνεργάζεται με άλλες πόλεις για πολιτιστικές 
ανταλλαγές. 

11. Αναζητεί τρόπους επαφής με δημοσιογραφικούς 
οργανισμούς, ραδιόφωνο, τηλεόραση, πρακτορεία κ.λ.π. 
για γνωστοποίηση των εκδηλώσεων και των δραστηριο- 
τήτωντου Οργανισμού. 

12. Επιλέγει τα κατάλληλα δώρα για συγκροτήματα και 
μεμονωμένους Καλλιτέχνες που εμφανίζονται μετά από 
πρόσκληση του Οργανισμού και 

Στους επισκέπτες. 

13. Παρέχει υπηρεσίες κα πληρωμές στα πολιτιστικά 
σωματεία της πόλης και στους επισκέπτες. 

14. Συνεργάζεται με άλλους πολιτιστικούς φορείς για 
την καθιέρωση διαφόρων Φεστιβάλ. 

Άρθρο 4ο 

Τα του διορισμού προσόντων πειθαρχικής δικαιοδοσίας 
δικαιωμάτων και υποχρεώσεων του προσωπικού καθορί¬ 
ζονται από την ισχύουσα νομοθεσία των Ο.Τ.Α. Κενά ή προ¬ 
βλήματα που παρουσιάζονται από την εφαρμογή του κα¬ 
νονισμού αυτού αντιμετωπίζονται με αποφάσεις του Δ.Σ. 

Άρθρο 5ο 

Οι υπάλληλοι είναι υποχρεωμένοι εκτός από τα καθήκο¬ 
ντα που αναφέρονται στον παραπάνω Οργανισμό να 
εκτελούν και όσα η διοίκηση και οι υπηρεσιακοί προϊστά¬ 
μενοι του Οργανισμού τους αναθέτουν μέσα και έξω από 
τα γραφεία. 

Άρθρο 6ο 

Με την έναρξη ισχύος του παρόντος Οργανισμού Εσω¬ 
τερικής Υπηρεσίας οι υπηρετούντες στον Π.Ο.Δ.Α.Ν. 
υπάλληλοι κατατάσσονται στις αντίστοιχες κενές θέσεις 
των σχετικών κλάδων. 

Άρθρο 7ο 

Στον προϋπολογισμό του Π. Ο.Δ. Α. Ν. τρέχοντος οικονο¬ 
μικού έτους υπάρχουν εγγεγραμμένες πιστώσεις στους 
αντίστοιχους ΚΆ. για την κάλυψη της μισθοδοσίας του 
υπάρχοντος προσωπικού. 

Η μελλοντική επιβάρυνση του προϋπ/σμού του 
Π.Ο.Δ.Α.Ν. από την απόφαση αυτή δεν είναι δυνατόν να 
υπολογιστεί. 

Άρθρο 8ο 

Ο παρών Οργανισμός ψηφίστηκε κατά τη συνεδρίαση 
του Δ.Σ. του Π.Ο.Δ.Α.Ν. την 20.11.2001 εκδόθηκε η 
55/2001 απόφαση του Διοικητικού Συμβουλίου, αποτελεί- 
ται από 9 άρθρα και ισχύει από την δημοσίευσή του στην 
Εφημερίδα της Κυβερνήσεως. 

Άρθρο 9ο 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Πολιτιστικού Οργανι¬ 
σμού Δήμου Αγίου Νικολάου ποσού είκοσι εκατομμυρίων 
πεντακοσίων εβδομήντα μία χιλιάδων εξακοσίων 
(20.571.600) δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άγ. Νικόλαος, 4 Φεβρουάριου 2002 
Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 14717 (4) 

Έγκριση του Ο.Ε.Υτου Ν.Π. με την επωνυμία «Δημοτικός 
Αθλητικός Οργανισμός Λιβαδειάς» στο Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Την 60/2001 απόφαση του Δημοτικού Συμβουλίου Λι¬ 
βαδειάς, η οποία επικυρώθηκε με την 5119/12.6.2001 από¬ 
φαση του Γενικού Γραμματέα Περιφέρειας Στερεάς Ελλά¬ 
δας, με την οποία συστάθηκε το Νομικό Πρόσωπο με την 
επωνυμία «Δημοτικός Αθλητικός Οργανισμός Λιβαδειάς». 

2. Τις διατάξεις του άρθρου 203 του Π.Δ. 410/95, περί 
δημοτικών και κοινοτικών νομικών προσώπων. 

3. Τις διατάξεις του άρθρου 14 του Ν. 2880/2001 (ΦΕΚ 
9/τ.Α/30.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

4. Τις διατάξεις του άρθρου 12τουΝ. 1188/1981 «Περί 
κυρώσεως του Κώδικα περί καταστάσεως Προσωπικού 
Οργανισμών Τοπικής Αυτοδιοίκησης», όπως αυτόαντικα- 
ταστάθηκε από τις όμοιες της παρ. 5 του άρθρου 8 του νό¬ 
μου 2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

5. Τις διατάξεις του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης», όπως ισχύει με τις τροποποιήσεις του. 

6. Τις διατάξεις του Ν. 2503/97. 

7. Την 381/2001 απόφαση του Δημοτικού Συμβουλίου 
Λιβαδειάς, με την οποία επικυρώθηκε η 4/2001 απόφαση 
του Διοικητικού Συμβουλίου του Ν.Π. με την επωνυμία 
«Δημοτικός Αθλητικός Οργανισμός Λιβαδειάς». 

8. Την 96/2001 γνωμοδότηση του Υπηρεσιακού Συμ¬ 
βουλίου του άρθρου 8του Ν. 2307/95 Ν. Βοιωτίας. 

9. Την 5921/9.9.97 (ΦΕΚ 832/τ.Β'/97) απόφαση της Περι¬ 
φέρειας Στερεάς Ελλάδας περί μεταβίβασης δικαιώματος 
υπογραφής «Με εντολή Γενικού Γ ραμματέας Περιφέρει¬ 
ας», αποφασίζουμε: 

Εγκρίνουμε την 381/2001 απόφαση του Δημοτικού Συμ¬ 
βουλίου Λιβαδειάς, με την οποία εγκρίθηκε η 4/2001 από¬ 
φαση του Διοικητικού Συμβουλίου του Ν.Π. με την επω¬ 
νυμία «Δημοτικός Αθλητικός Οργανισμός Λιβαδειάς», 
που ψηφίστηκε ο Οργανισμός Εσωτερικής Υπηρεσίας 
του, όπως παρακάτω: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΧΩΡΟΥ ΑΘΛΗΣΗΣ 

«ΔΗΜΟΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΛΙΒΑΔΕΙΑΣ» 

Οι Υπηρεσίες του Δημοτικού χώρου άθλησης λειτουρ¬ 
γούν σε επίπεδο Τμήματος Γ υμναστηρίων με Γ ραφεία: 

1. Διοικητικών και Οικονομικών Υπηρεσιών. 


2. Συντήρησης και Κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ- 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματός του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού χώρου άθλησης σε θέ¬ 
ματα συντήρησης-καθαριότητας. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το Συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για τη διεξαγωγή Αθλητικών 
και Πολιτιστικών εκδηλώσεων. 

10. Ενημερώνειτη Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις Αθλητικές εγκαταστά¬ 
σεις που περιβάλλουν το Δημοτικό χώρο άθλησης. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στο Δημοτικό χώρο άθλησης. 

2. Τηρεί ενημερωμένους μ’ όλα τα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Δημοτικό χώρο άθλησης. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό χώρο άθλησης. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων Γ ραφείων. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζόμενους 
στο Δημοτικό χώρο άθλησης εισηγούμενος ανάλογα στο 
Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωσητου 
ετήσιου προϋπολογισμού σύμφωνα με τις διατάξεις που 

ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση Εσόδων-Εξόδων του Δη¬ 
μοτικού χώρου άθλησης κατά τομέα δραστηριότητας και 
ενημερώνει έγκαιρα τις ενδιαφερόμενες υπηρεσίας και 
το Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
χώρου άθλησης σε ετήσια βάση και προβαίνει στην προ¬ 
μήθεια διάφορων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό χώρο άθλησης 
σύμφωνα με τις διατάξεις που ισχύουν για τα Ν.Π.Δ.Δ. 
των ΟΤΑ. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού χώρου άθλησης. 

14. Φροντίζει για τη μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών- 
έργων καθώς και διαφόρων τελών, φόρων, χαρ/μου, Ι.Κ.Α. 
κ.λ.π σύμφωνα με τις ισχύουσες διατάξεις των Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό χώρο άθλησης. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση άχρηστου 
υλικού. 

19. Τηρεί τα απαιτούμενα βιβλία κ.λ.π. σύμφωνα με τις 
ισχύουσες διατάξεις περί Ν.Π.Δ.Δ. των ΟΤΑ. 

20. Συνεργάζεται με τα άλλα Γραφεία για θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού χώρου άθλησης για την 
άμεση παροχή υγειονομικής περίθαλψης στους ευρισκό¬ 
μενους στους χώρους του Δημοτικού χώρου άθλησης. 

22. Έχει τη δυνατότητα να εξουσιοδοτήσει εγγράφως 
κάποιον υπάλληλο του Γ ραφείου του για τη διεκπεραίω¬ 
ση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεταιγιατη φύλαξη, συντήρηση, επισκευή του υλι¬ 
κού και μέσων εξοπλισμού του Δημοτικού χώρου άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με τηνπρομήθειά 
τους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφοράτη συντήρηση των εγκα¬ 
ταστάσεων και του υλικού. 


9. Συνεργάζεται με άλλο Γ ραφείο για θέματα συναρμο- 
διότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων ενός Δημοτικού χώρου άθλη¬ 
σης και συγκεκριμένα: 

* των κτιριακών εγκαταστάσεων 

* των ηλεκτρολογικών εγκαταστάσεων 

* των υδραυλικών και θερμοϋδραυλικών εγκαταστάσεων 

* των υπαίθριων εγκαταστάσεων 

* των ξυλουργικών εγκαταστάσεων 

* της πισίνας 

* των κήπων - παρτεριών 

* των χλοοταπήτων 

* κλάδεμα, κόψιμο χόρτων, λίπανση, ράντισμα, σκάψιμο. 

11. Την ευθύνη της χάραξης των γραμμών σε οποιοδή- 
ποτε Αγωνιστικό χώρο έχει το εν λόγω τμήμα. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση 
αποστάσεων, τότε την εργασία αυτή την κάνει το εν λόγω 
τμήμα. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένο 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου ΥΕ Φύλακα - Γεν. Καθηκόντων Ερ¬ 
γάτη, που έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας νερού (ΡΗ και χλωρίου) και αποστολή δείγμα¬ 
τος νερού για μικροβιολογικό έλεγχο σύ μφωνα με τον Κα¬ 
νονισμό Λειτουργίας του Νομικού Προσώπου Δημοσίου 
Δικαίου του Δημοτικού χώρου άθλησης. 

14. Όταν γίνεται η ετήσια συντήρηση του Κολυμβητηρί¬ 
ου αυτό θα παραμείνει κλειστό κατά τη διάρκεια των ερ¬ 
γασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού χώρου άθλησης γίνεται σύμ¬ 
φωνα με τις διατάξεις του Π.Δ. 410/95 (Δ.Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των μηχανολογικών εγκαταστάσε¬ 
ων από αρμόδιο μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια υπηρεσία της 
Περιφέρειας. 

Όπου λειτουργούν καυστήρες, λέβητες ΒΟΙΕΕΒ υπο¬ 
χρεωτικά θα γίνει συντήρηση τουλάχιστον δύο φορές 
το χρόνο: α) είτε από υπάλληλο αντίστοιχης ειδικότη¬ 
τας 

β) είτε από ειδικό ιδιωτικό συνεργείο συντήρησης και θα 
διακόπτεται η λειτουργία του κολυμβητηρίου ή του γυ¬ 
μναστηρίου μετά από εισήγηση του αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ 

ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 




3622 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία μετά αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιείτο Νομικό Πρόσωπο και την ανάπτυξη του αθλη¬ 
τικού πνεύματος σε όλους τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την 
ώρα άθλησης των αθλουμένων στα τμήματά τους. 

13. Παροχή πρώτων βοηθειών, περίθαλψης, αντιμετώ¬ 
πιση εκτάκτων περιστατικών(κακώσεων, τραυματισμών 
κλπ.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση επιδόσεώντους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Α.«(διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε κ.α). 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές(προγράμματα, αφίσες κλπ.). 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΔΗΜΟΤΙΚΟΥ ΧΩΡΟΥ ΑΘΛΗΣΗΣ 

* Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

* Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ, και Β (καταληκτικός). 

* Τα προσόντα διορισμού των θέσεων περιγράφονται 
στα Π.Δ. 50/2001,37α/87 και 22/90. 

* Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΠΕ Δ/ΚΟΣ 1 0 

ΟΙΚΟΝ/ΚΟΣ 

ΠΕ ΚΑΘΗΓΗΤΩΝ 1 0 

ΦΥΣ.ΑΓΩΓΗΣ 

ΣΥΝΟΛΑ 2 0 


ΚΑΤΗΓΟΡΙΑ ΤΕ 


ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 
ΤΕ ΤΕΧΝΟΛΟΓΩΝ 1 0 

ΜΗΧΑΝΙΚΩΝ Ή 
ΗΛΕΚΤΡΟΛΟΓΩΝ 

ΤΕ Δ/ΚΟΥ-ΛΟΓ/ΚΟΥ 1 0 

ΣΥΝΟΛΑ 2 0 

ΚΑΤΗΓΟΡΙΑ ΔΕ 

ΔΕ ΔΙΟΙΚ/ΚΩΝ 1 1 

ΓΡΑΜΜΑΤΕΩΝ 

ΔΕ ΤΕΧΝΙΤΩΝ 3 3 


Υδραυλικών 

Ξυλουργού/ 

Συντηρητή κτιρίων/ 

Ελαιοχρωματιστών/ 

Ηλεκτροσυγκολητών/ 

Κηπουρών 

ΣΥΝΟΛΑ 4 4 

ΚΑΤΗΓΟΡΙΑ ΥΕ 

ΥΕ Κλητήρων/ 3 0 

Φυλάκων 
Νυχτοφυλάκων/ 

Γεν.καθηκόντων 

ΥΕ Προσωπικού 3 

Καθαριότητας 

ΣΥΝΟΛΑ 6 1 

Προσωποπαγείς Θέσεις 

* Προβλέπονται πέντε (5) θέσεις διαφόρων ειδικοτήτων 
για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο 18παρ.12 Ν. 2503/97). 

Άρθρο 7 

ΠΡΟΪΣΤΑΜΕΝΟΣ ΤΜΗΜΑΤΟΣ 

Α. Ο Προϊστάμενος του Τμήματος προέρχεται από τους 
κλάδους: 

* ΠΕ Διοικητικού/ Λογιστικού και ελλείψει αυτού 

* ΠΕ Φυσικής Αγωγής και ελλείψει αυτού 

* ΤΕ Διοικητικού/ Λογιστικού και ελλείψει αυτού 

* ΔΕ Διοικητικών/ Γραμματέων 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Ακροτελευταίο άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2001 ο οποίος ενι- 
σχύεται από τους ΚΑΠ ύψους δρχ. 82.000.000 περίπου 
εφόσον προσληφθούν όλοι και για τα επόμενα οικονομι¬ 
κά έτη το ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 31 Δεκεμβρίου 2001 
Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

